दत्तात्रेय जयंती पर भजनों की प्रस्तुति दी
नगर के गणेश मंदिर परिसर अवधपुरी में गुरुवार को महाराष्ट्र समाज ने दत्तात्रेय जयंती के अवसर पर कार्यक्रमों का आयोजन किया। इसमें भजन गायक चंचल जामदार ने कई गीतों की शानदार प्रस्तुति दी। कार्यक्रम दत्त भगवान के जन्म दिवस पर आयोजित किया गया।
जयंती के मौके पर समाज की महिलाओं ने उपवास रखकर अपने घर में कई पकवान बनाए और श्री भगवान को भोग लगाया। भगवान का जन्म शाम को 6 बजे हुआ। इस अवसर पर कई कार्यक्रम हुए। शाम को भगवान के दरबार में दीपक जलाकर उनको याद किया। गायक जामदार ने मराठी गीत व हिंदी भजनों की शानदार प्रस्तुति दी। वहीं कार्यक्रम समापन के बाद प्रसादी का वितरण किया गया।
अध्यक्ष विनोद मुंग्रे ने बताया कि शुक्रवार को सुबह 10 बजे गणपति अर्थवशीर्ष होगा और दोपहर 1.30 बजे भंडारा का आयोजन किया गया है। कार्यक्रम का संचालन सुनील व कल्पना हर्णे ने किया। आभार उपाध्यक्ष विवेक मोड़े ने व्यक्त किया। इस अवसर पर चंद्रकांत कुलकर्णी, माहुरकर, रवि कुमरे, कैलाश चौहान आदि सामाजिक लाेग बड़ी संख्या में उपस्थित थे।
hin_Deva hin_Deva hin_Deva hin_Deva